EN NETFLIX-SERIE
Til slutt vil bruden og brudgommen bukke til gjestene.
Dette blir første gang de to tar et skritt
sammen som ektepar.
Gjester, reis dere
og gi en stor applaus for brudeparet.
Brud og brudgom, marsjer!
Hva?
Hva er det?
Herlighet.
Herregud.
Bevares, jeg skvatt.
BRYLLUPSINVITASJON
SAK 2 BRYLLUPSKJOLEN SOM FALT AV
WOO YOUNG-WOO-GIMBAP
Så fin.
Byttet du skinken i gimbap-en?
Hva?
Ja. Hvordan det?
Det smaker ikke godt.
Sier du det? Bare spis.
Du er voksen nok til å lage mat til faren din.
Men så klager du i stedet?
Herregud.
Når skal du bli voksen og gifte deg?
Vil du ikke gå i en sånn brudekjole, Young-woo?
Vil du gå i en sånn brudekjole, pappa?
Nei.
Jeg ønsker ikke å gå i brudekjole.
Alle fedre drømmer om
å følge datteren sin opp midtgangen.
For mennesker er bryllup et ritual der både paring
og løsrivelse fra foreldrene oppnås samtidig, men når det gjelder hvaler…
Hva er nå dette?
Stoppet du hvalpraten alene?
Vil du høre mer?
Nei, vel,
det er ulikt deg.
Fra nå av snakker jeg ikke om hvaler til folk som ikke vil høre på.
For jeg har noen som tilbyr seg å lytte nå.
Seriøst?
Hvem da?
Jeg er sent ute.
Greit.
Her.
Ses senere.
-Ses senere. -Ok.
Herregud.
BIOLD-SENTERET
Hyggelig å møte deg. Jeg er Han Seon-young.
Jeg er Jung Myeong-seok.
Jeg er Kim Jeong-gu.
Vi er alle travle, så la oss gå rett på sak.
Ja.
Min yngste datter ble født da jeg var 47.
Hun giftet seg nylig
på Daehyeon hotell med sønnen til Daehyeon byggs direktør.
Gratulerer.
Tullprat!
Herregud, de jævlene på Daehyeon hotell.
Det skjedde noe i bryllupet.
Datteren til styrelederen hadde på seg en stroppeløs brudekjole,
men da bruden og brudgommen gikk ned midtgangen,
skled kjolen ned.
Hvor lavt?
Til hit.
BH-en skled ikke ned, nei?
Aner dere hvor mye dette bryllupet kostet?
Hotellet sa de ville ta seg av alt,
så jeg ba om det beste, og det kostet meg 230 millioner won.
Vet dere hvor mange gjester vi hadde?
Tusen veldig viktige personer.
Jeg brukte 230 millioner won
på å ydmykes foran tusen mennesker!
Det må ha vært tøft.
Så hvor mye kan jeg få fra jævlene på Daehyeon hotell?
I erstatning?
Vi må se nærmere på saken for et eksakt beløp, men…
250-300 MILLIONER WON
-Rundt… -Vent.
Hvis summen dere tenker på er lavere enn en milliard won,
ikke ta bryet.
En milliard?
Har du snakket med Daehyeon hotell?
Hotellet tilbød full refusjon for bryllupet.
De nevnte også en gave til bruden og brudgommen,
et gavekort til hotellet verdt ti millioner won.
Så om vi gjør det om til kontanter, tilbød de 240 millioner won.
Det er ikke så ille.
Hva? Ikke så ille?
Jeg ble ydmyket!
Slektninger, venner og klienter.
Jeg samlet dem alle for å vise dem min datters nakne kropp!
Jeg kan ikke vise meg noen steder, så flau er jeg!
Og så sier du at 240 millioner ikke er så ille?
Sier du at stoltheten min ikke er verdt mer?
Nei, jeg mener ikke det.
Det du nevnte, havner ifølge loven under oppreisning.
Det dekker tort og svie, i motsetning til skader på ting.
Men reglene gjør det ikke lett å få godkjent
oppreisning.
Selv om det blir godkjent, er beløpet ofte ikke stort.
Daehyeon hotell tilbød å refundere alle utgiftene
samt et gavekort som oppreisning.
For å være ærlig er det et rimelig tilbud.
Men du vil ha et nytt bryllup,
så jeg tror vi kan argumentere for at de dekker det nye bryllupet også.
Hanbada er visst ikke noe annerledes enn Taesan.
-Unnskyld? -Jeg eier eiendom
på 20 mål i Garak-dong alene.
Så jeg går gjennom mange søksmål.
Jeg ga alt til Taesan.
Det er Koreas beste advokatfirma, er det ikke?
Men når noe stort skjer, lurer jævlene seg unna.
De sa nøyaktig det samme!
"Man får som regel ikke mye i oppreisning." Sånt tull!
Jeg kom hit
fordi jeg ikke orket å høre på det lenger.
Jeg trodde Hanbada var annerledes.
Hanbada er annerledes.
Hva er annerledes?
"Det er ikke lett. Det er umulig." Dere sier akkurat det samme!
Hva er det eksakte beløpet du er etter, sir?
Prisen for å ha blitt latterliggjort.
Bør jeg ikke få minst en milliard won?
Vi skal få det til.
Vi skal vise deg at Hanbada klarer det Taesan ikke klarte.
Jeg stoler på dere.
Sørg for å betale dem et sjenerøst honorar!
Herlighet.
ERSTATNING
Hva slags erstatning finnes?
Ifølge teorien om tredelt erstatning har man aktiv og passiv erstatning
-samt… -Oppreisning.
Aktiv erstatning gjelder når det er tap av eiendeler.
Passiv erstatning gjelder når noen ikke får noe de kunne ha fått.
-Og oppreisning… -Oppreisning
er erstatning for tort og svie.
Advokat Jung, du har vært advokat lenge,
men du vet ikke om forskjellige typer erstatning?
Jeg spurte ikke av uvitenhet.
Jeg spurte for å undervise.
Akkurat.
Sier du det?
Ja, det sier jeg.
Så ifølge teorien om tredelt erstatning
er de 230 millionene som allerede er betalt for bryllupet aktiv erstatning.
De 230 millionene som kreves
for et nytt bryllup med samme vilkår, er passiv erstatning,
siden de ikke hadde trengt å betale det om det ikke var for hendelsen.
Men dette gir egentlig ikke mening, siden det er dobbel oppreisning.
Men klienten vår
vil ha en milliard won.
Så vi må kreve oppreisning på minst 500 millioner won.
Men ifølge utregningsmetoden til høyesterett
kan man ikke få mer enn 100 millioner om noen dør i en bilulykke.
Men denne saken er i beste fall ærekrenkelse.
Og den faller under normal, ikke alvorlig erstatning.
Så vi kan ikke be om mer enn 50 millioner.
Det stemmer.
Men noen ganger
får du klienter som dette som kommer med latterlige krav.
Vi er saksansvarlige, så la oss finne en måte.
Daehyeon hotell integrerte alt relatert til bryllup
da de opprettet et eget bryllupsteam.
Det er en fordel, siden leie av lokale og brudekjole normalt gjøres hver for seg.
Det kunne ha vanskeliggjort ansvarsfordeling.
Men her ble alt gjort av Daehyeon hotell.
Men viktigst av alt, er dette Daehyeon hotells feil?
Om det var med vilje eller ikke,
må vi finne en god grunn til å vise at hotellet har skylden.
Uten det er kravet om erstatning meningsløst.
Advokat Kwon og advokat Choi, har dere noen gang vært på dekkoperasjon?
-Hva? -Nei.
Hotellet vil aldri gi fra seg informasjon om hvilke feil som ble gjort
da de forberedte bryllupskjolen.
Vi må finne ut av det selv.
Dere to drar til Daehyeon hotell
og prøver en brudekjole under dekke av å være brud og brudgom.
Ok.
Og advokat Woo, dra og møt paret sammen med Jun-ho.
Ok.
Er det greit om jeg drar til Daehyeon hotell
med Jun-ho i stedet for advokat Kwon?
Hvorfor det?
Synes du ikke advokat Kwon er en passende ektemann?
Nei.
Hva? Herregud.
Jeg liker ikke advokat Choi heller.
Jeg kan møte bruden og brudgommen med advokat Woo.
-Det er vel greit for deg? -Jeg foretrekker å være alene med Jun-ho,
men jeg gir meg.
Du foretrekker å være alene med Jun-ho?
Er dere nære venner?
Vel…
Om definisjonen av "nære venner"
er å ha et spesifikt tema å diskutere når vi er alene,
da er vi nære venner.
Hun har vært på rommet sitt siden bryllupet.
Advokatene er her.
Akkurat.
Kwon Min-woo fra Hanbada advokatfirma, jeg jobber med saken din.
Her.
Hva gjør du? Si hei.
Akkurat. Hallo.
Du må presentere deg.
Akkurat.
Jeg heter…
Både forlengs og baklengs er det Woo Young-woo.
Kajakk, gjerning, kranbil, middag, racerbil, Woo Young-woo.
Hva?
Beklager. Hun er ny i firmaet.
-Ja. -Ja visst.
Sett dere.
Takk.
Du må være veldig opprørt.
Vel…
Ja.
Har du bodd hos foreldrene dine siden bryllupet?
Hva med mannen din?
Det har vært litt kleint mellom oss siden det skjedde.
Leiligheten vår er tom. Han bor også hos foreldrene sine.
Planlegger dere å ha et nytt bryllup?
Jeg er ikke sikker.
Du burde spørre faren min.
-Faren din? -Familiene har ulike meninger.
Det er et komplisert ekteskap.
Jin-uks bestefar forgudet meg.
Han er medlem av kirken og dirigerer koret.
Og jeg spiller på piano.
Det var han som introduserte meg for Jin-uk, og vi endte opp med å gifte oss.
Men jeg hørte at han var veldig skuffet over meg.
Han snakket visst om å avlyse bryllupet.
Var han skuffet over det som skjedde i bryllupet?
Hvorfor det?
Jeg har en tatovering av Guanyin Bodhisattva.
Jeg skjønner.
Guanyin Bodhisattva.
Når fant du ut at det var et problem med kjolen?
Morgenen på bryllupsdagen.
Den var trang under prøvingen.
-Men den morgenen føltes den løs. -Den føles veldig løs.
Fortalte du de ansatte ved hotellet om det?
Ja.
-Hun som hjalp meg med klærne. -Umulig.
Men hun mente jeg bare hadde gått ned i vekt
og festet flere nåler på innsiden av kjolen.
Gikk du ned i vekt før bryllupet?
Nei.
Er det noen rundt deg som kan vitne om situasjonen?
Som en venn som overhørte at du var redd for at kjolen satt løst.
Nei, ingen. Jeg hadde ingen venner i bryllupet.
Men det var ditt bryllup.
Pappa tok seg av gjestelisten.
Så det var hans gjester.
Akkurat.
Har du noen spørsmål, advokat Woo?
Ja.
Ms. Kim Hwa-yeong.
Elsker du mannen din?
Unnskyld?
Beklager.
Kaller du det et spørsmål?
Ja.
Det er mange bilder i dette rommet.
Mange selvportretter av Ms. Hwa-yeong og bilder med venner og familie.
Men det er ingen bilder av mannen din.
Akkurat.
De er nok alle i leiligheten vår.
Det er ett der.
Og gifteringen ligger på nattbordet.
Den er ikke på fingeren din.
Ms. Kim Hwa-yeong.
Elsker du mannen din?
Svigerfaren min er jammen rar.
Jeg vil ikke engang tenke på den dagen. Jeg forstår ikke hvorfor han saksøker dem.
Og det er Daehyeon hotell.
Det er som om han prøver å starte en krangel mellom familiene.
Vil du ikke at rettssaken skal gjennomføres?
Jeg blir sint når jeg tenker på det som skjedde.
Er dette en bryllupstjeneste planlagt av et femstjerners hotell?
Men
Daehyeon hotell og Daehyeon bygg er begge tilknyttet Daehyeon-gruppen.
Er det ikke i bunn og grunn en skam for familien?
Er det sant at familien din snakket om å avlyse bryllupet?
Sa Hwa-yeong det?
Herregud.
Bestefaren min likte Hwa-yeong
og var veldig entusiastisk.
Han introduserte henne for meg
og overbeviste foreldrene mine.
Og så…
Dere vet om tatoveringen hennes, ja?
Ja, hun fortalte oss om den.
Hun sa det var en spøk da hun var ung og dum.
Så jeg tenkte ikke noe på det.
Den er vanskelig å fjerne, og den er skjult.
Men bestefaren min sa han følte seg forrådt.
Han er gammel og en hengiven kristen.
Han sa jeg ikke kan gifte meg med noen som henne
og ba meg slå opp siden vi ikke har registrert ekteskapet ennå.
Skal du det?
Jeg er ikke sikker.
Vi får bare vente og se hva de voksne mener.
Har du snakket om å avlyse bryllupet med Ms. Kim Hwa-yeong?
Det er en stund siden vi har møttes.
Hun har ikke følt seg bra og går til psykiater.
Vi krangler når vi møtes.
Psykiater?
Får Ms. Kim Hwa-yeong psykiatrisk behandling?
Sa hun ikke det?
Så vidt jeg vet
har hun gått jevnlig siden bryllupet.
Det må finnes en lov som sier at rike ikke blir modne.
Nei, det finnes ingen sånn lov.
Jeg skjønner.
Det var en spøk.
Herregud.
Hvordan kan de gifte seg når de kun er ungdommer? Er du ikke enig?
Mental uavhengighet fra foreldrene er nødvendig i et ekteskap.
De klarer jo ikke å gjøre noe selv.
De har sikkert aldri laget mat selv.
Advokat Kwon.
Har du laget mat selv?
Selvsagt.
Har ikke du?
Tydeligvis ikke.
Hva skal vi kalle hverandre?
Jeg er ikke sikker.
Kanskje
jeg burde bruke navnet ditt.
Jun-ho?
Ok, da bruker jeg navnet ditt også.
Vi burde ikke bruke hverandres navn.
Vi vet ikke hva som kan skje.
Du har rett.
Så…
Kjære?
ADVOKAT WOO YOUNG-WOO
Ja, advokat Woo.
Jun-ho, synes du også at en voksen burde lage sin egen mat
og være uavhengig av foreldrene sine?
Vel…
Jeg vet ikke, men det hadde vært fint.
Men spekkhoggere blir hos mødrene sine hele livet.
Ifølge våre standarder er de alle mammagutter og mammajenter…
Hei, Young-woo. Hva driver du med?
Su-yeon?
Jeg snakker i telefonen.
Var det dette du mente når du sa du snakket med Jun-ho?
Du kan ikke gjøre dette i kontortiden.
Du burde ikke forstyrre folk som er opptatt.
-Akkurat. -Det går bra.
Jeg er litt opptatt nå, så jeg ringer deg tilbake senere.
Ok.
ADVOKAT WOO YOUNG-WOO
Gjør hun dette ofte?
Nei.
Bare av og til.
ADVOKAT WOO YOUNG-WOO
Ja, advokat Woo.
Har du hørt at vi vet mer om månens mørke side
enn vi gjør om havets dyp?
-Hva? -Som et eksempel,
ingen har sett en blåhval føde.
Man skulle tro det er lett å se en blåhval på størrelse
med et fly føde en kalv tung som en flodhest.
Men havet er så stort og dypt
at det holder på hvalenes hemmeligheter.
Akkurat.
Jeg skjønner.
Advokat Woo, jeg er midt i…
Hallo?
Advokat Woo?
-Avføringen til en blåhval er rød. -Jeg skvatt.
Fordi hovednæringen deres, krill, er rød.
Akkurat. Jeg skjønner.
Hvalens avføring fungerer som en slags pumpe
som tar næring fra havets dyp opp til overflaten.
Hvalene spiser i dypet og kommer opp for å bæsje på overflaten.
Avføringen er næring for fytoplankton.
Akkurat. Jeg skjønner.
Retthvalen er et trekkdyr.
Men de 400 retthvalene utenfor California
er på samme sted hele året.
De kan dekke hele Californias kyst på seks dager,
men de beveger seg ikke.
Jeg skjønner.
Advokat Woo, skal vi gå gjennom svingdøren? Det er en stund siden sist.
Nei, jeg jobber overtid i dag.
Hva?
Så,
ble du med helt hit kun for å snakke om hvaler?
Ja, ha det.
Går det greit?
Hun har fulgt etter deg mye.
Det går bra.
Alt er jo nyttig informasjon, og…
Hvem ellers ville hørt på henne?
Hun liker nok at jeg gjør det.
Skal du gjøre det for alltid?
Hva?
Det må være du som setter grensene.
Det virker som om hun trenger det.
Går det bra?
Hva?
Det går bra.
TOALETT
Herregud, vær så snill.
-Herlighet. -Takk.
Takk.
Nei.
Ikke ennå.
Advokat Woo.
Hvordan kom du deg hit?
Jeg tok T-banen.
Jeg skjønner.
Jeg må møte advokat Choi.
Jeg kan ikke si hvorfor jeg er her.
Spesielt ikke til deg.
Ok, jeg tror advokat Choi er på toalettet der borte.
Ok.
Su-yeon, er det deg?
Her borte.
Tok du det med?
Gi det til meg.
Hva i…
Young-woo, tuller du med meg?
Hadde jeg ingen dressbukser i skapet?
Jo.
Så hvorfor tok du med denne?
Du ba meg bare ta noe.
Den så mest komfortabel ut og var uten merkelapp.
Herregud, dette skjer ikke.
Skal jeg hente noe annet til deg?
Jeg er ute uansett.
Du må
være bruden.
Vi skulle kalle hverandre "kjære".
Du kan også bruke navnet hans,
men det kan være skummelt å bruke navn foran andre.
Grunnen til at det haster å bli gift…
…er fordi jeg er på vei.
Før det begynner å vise,
er det å gå i verdens vakreste kjole
og å gifte seg på Daehyeon hotell drømmen…
Nei, det er drømmen din.
Med "på vei"
mener du vel ikke "å være underveis"?
Nei, det gjør jeg ikke.
-Så… -Vi lå med hverandre før vi ble gift.
Babyen til Jun-ho er her.
Ta godt vare
på Jun-ho.
Hvordan går det med advokat Choi? Er hun ok?
-Hun er ute. -Hva?
Du må gifte deg med meg, Jun-ho.
Jeg mener, kjære.
Så, skal vi dra?
Reservasjonen er klokken tre, og vi er veldig sent ute.
Ok, kjære.
Dere sa bryllupet var neste uke?
Ja.
Jeg er glad vi fikk reservert i siste liten.
Ikke sant?
Vanligvis må folk vente et år før de kan reservere lokale.
Dere var veldig heldige.
Vi skynder oss med bryllupet fordi jeg er på vei.
Unnskyld?
Og med "på vei" mener jeg ikke
"å være underveis". Skjønner du?
Så klart, kjære.
Hun vet nok hva du mener.
Greit.
Hva slags stil vil du ha på kjolen?
La oss ta en titt.
Herlighet.
Denne ser fin ut.
Ikke sant?
Den er fin, men…
For å være ærlig er designet litt umoderne.
Og det er mye å tenke på når man tar den på.
Vel, min kjære er litt tynn.
Hva om den sklir ned mens hun går i den?
Det skjer av og til, ikke sant?
En brudekjole som sklir ned?
Herregud, det skjer ikke.
Tilpasningene våre er veldig grundige.
Jeg vil prøve denne kjolen.
Hun er visst bestemt på å prøve den.
Du liker nok dristig stil.
Det var nok derfor hun ble gravid.
Det var derfor jeg ble gravid.
Greit.
Skal vi prøve denne?
-Ok. -Brudgommen kan vente her litt.
Ji-hye.
Ji-hye!
Hun er ikke tilbake ennå.
Hvor ble hun av? Det er midt i arbeidstiden.
Hva?
Du sendte henne ut på et ærend tidligere.
Bakeriet…
Hun sa de hadde ferskt brød klokken fire og sendte meg for å kjøpe.
Er jeg løpejenta hennes, eller?
Det er det jeg sier!
Hadde Ju-hui vært her, hadde hun forsvart meg!
Hva? Visste du ikke det?
Ju-hui fikk sparken.
Hendelsen…
Hendelsen med kjolen som skled ned.
Samme det. Løpejenta må gå nå.
Jeg må gi det til henne mens det er varmt.
Ha det.
Jun-ho. Det er meg, Su-yeon.
Jeg tror en ansatt ved navn Ju-hui fikk sparken på grunn av kjolen.
Jeg overhørte noen på telefonen.
Er hun en ansatt, kommer hun med brød.
Brød?
Unnskyld meg.
Ja?
Hallo.
Jeg lurte på
om du vet hvor Ju-hui er.
Ju-hui…
Bae Ju-hui?
Ja, jeg tror det var tre måneder siden.
Jeg hadde en konsultasjon med henne, men hun er visst ikke her i dag.
Hun sa opp.
Hva handler dette om?
Det er en lang historie.
Kan jeg få kontaktinformasjonen hennes?
Vel…
Beklager, jeg kan ikke gi ut privat informasjon.
Beklager.
-Vel… -Vi er klare.
Herregud, du ser vakker ut!
Du har så smal midje!
Ja, advokat Choi.
Jeg sjekket det, men jeg tror ikke
-det blir lett. -Vi er klare.
Hvordan føler du deg?
Det er ekstremt ubehagelig.
Det føles som den er laget av merkelapper.
Herregud, se på ansiktet hans.
Han er forelsket.
Ble du forelsket?
RETTSSAL
Brudekjolen skled ned under seremonien.
Bare tanken er skremmende.
Men er det virkelig så farlig?
Det kunne bare blitt ledd bort.
Nå er sju høyprofilerte advokater involvert,
og de krangler om en milliard won.
Jeg frykter at det er bortkastede ressurser.
Saksøkeren, Ms. Kim, har mottatt psykiatrisk hjelp i over to måneder
på grunn av hendelsen.
Hun og ektemannen har en uoverensstemmelse,
og det er snakk om å avlyse alt.
Tiltalte, Daehyeon hotell, fikk en sum på 230 millioner won
fra saksøker for å organisere bryllupet.
Og hvis resultatet er et ødelagt ekteskap,
kan ikke erstatningen bare overses.
Vi mener dette ikke er noe man bare kan le bort.
Brudekjolen skled ned
på grunn av saksøkers skjødesløshet, det er ikke hotellet sin feil.
Så hotellet kan ikke stilles til ansvar
for saksøkers psykiatriske behandling og ekteskapets tilstand.
Det blir ikke lett å bevise hvem sin feil det er.
Er dere villige til å inngå et rimelig forlik?
Daehyeon hotell tilbød oppreisning rett etter bryllupet,
men saksøker nektet.
Hvis de går så langt som søksmål,
kan ikke Daehyeon hotell heller gi seg.
Vår ære som femstjerners hotell står på spill.
Gjennom din rettferdige vurdering, ærede dommer,
håper vi på anerkjennelse av at hendelsen ikke var hotellets skyld.
Om jeg skulle gitt sykdommen navn, ville det vært posttraumatisk stresslidelse.
Hendelsen i bryllupet har traumatisert henne
og er en kilde til stress.
Hun har det mye bedre nå,
men rett etter bryllupet var det alvorlig grad av søvnløshet,
spiseforstyrrelse og sosiofobi.
Kan PTSD være grunnen til at ekteskapet hennes oppløses?
Dere er advokater, så dere burde vite dette.
Som lege er det min plikt å beskytte pasientenes privatliv.
La meg være ærlig.
Vi trenger en profesjonell uttalelse om at PTSD kan være årsaken
til at ekteskapet er i krise.
Kan du vitne i retten?
For å hjelpe Ms. Kim.
For å hjelpe Ms. Kim…
Er dere sikre?
Jeg tror ikke jeg kan vitne.
Beklager.
Takk.
Pisket krem inneholder rundt 30 prosent fett.
-Seriøst? -Ja.
Melken fra retthvaler og andre hvaler er tykkere enn pisket krem,
den har 30 til 50 prosent fett.
En blåhvalmor produserer 200 kilo fettholdig melk hver dag.
Så hvor mye tyngre blir hvalkalven etter å ha drukket den i seks måneder?
Jeg vet ikke.
Sytten tonn.
Har du ikke
noe annet å fortelle meg om enn hvaler?
Nei.
Akkurat. Ikke det?
Nei.
Hva om vi
fra nå av avtaler et tidspunkt til å snakke om hvaler?
I stedet for når som helst.
Akkurat.
Greit. Når passer det best?
Hva med lunsj? Er det greit?
Vi kan snakke mens vi spiser sammen.
Ok.
Når det ikke er lunsj…
Snakker vi om alt annet enn hvaler.
"Snakker vi om alt annet enn hvaler."
Vel…
Hva om vi er i en situasjon der hvalprat trengs?
Vel…
Da kan vi snakke om hvaler.
Ja, "da kan vi snakke om hvaler."
Hallo, Ji-hye.
-Er dere her for å kjøpe brød? -Hva?
-Hva gjør du her? -Vi trenger Bae Ju-huis kontaktinfo.
Det er ikke noe rart.
Beklager, jeg tror ikke jeg burde gi det fra meg.
Det var en hendelse med en brudekjole som skled ned.
Vi vil gjerne snakke med Bae Ju-hui om det.
Hva vil dere vite?
Hva som egentlig skjedde.
Er dere her for å etterforske saken?
Visste du at bruden, Kim Hwa-yeong, ennå mottar psykiatrisk behandling?
Ekteskapet hennes holder på å bli ødelagt på grunn av det.
Vi gjør dette i stillhet så ingen kommer etter deg.
Hjelp oss.
Selv om jeg gir dere nummeret,
blir det ikke lett å få tak i henne.
Ju-hui
dro utenlands.
VITNE
TILTALTE
SAKSØKER
Er vitnet her?
Hun kommer langveisfra, så jeg tror hun er litt sen.
Kan vi få litt mer tid?
Langveisfra? Kommer hun fra utlandet?
Hvor mye lenger må vi vente?
Vi noterer vitnets fravær og setter opp en ny forhørsdato.
Vitnet Kang Ji-hye er her.
Kom frem hit.
"Jeg sverger på at jeg skal si sannheten, hele sannheten
og kun sannheten, og går med på å motta straff
for mened om det skulle være usannheter."
Saksøkers advokat, du kan forhøre vitnet.
Ja, sir.
Hva jobbet du med
dagen Ms. Kim skulle gifte seg?
Som ansatt i bryllupsteamet på Daehyeon hotell
var rollen min å hjelpe bruden med kjolen.
Husker du hva
Ms. Kim sa etter å ha tatt på seg brudekjolen på bryllupsdagen?
Ja.
Den føles veldig løs.
Hva svarte du henne?
Umulig.
Du må ha gått ned i vekt.
Hvorfor konkluderte du med det?
Bruden går ofte ned i vekt før bryllupsdagen.
Delvis skyldes det slanking,
men også fordi de blir litt tynnere
av å ikke ha drukket vann før seremonien.
Skredderen til bryllupsteamet er veldig erfaren og dyktig,
så jeg tenkte det var umulig at den var så dårlig tilpasset
at den skulle skli ned på grunn av vektnedgang.
Tenker du fortsatt det?
Vitne?
Vennligst svar. Tenker du fortsatt det?
Nei.
Hvorfor ikke?
Etter bryllupet
fant jeg ut at kjolen hadde blitt byttet.
Morgenen før bryllupet
hadde kjolen til Ms. Kim fått en revne.
Det var Bae Ju-huis skyld, en annen kollega.
-Du fortjener ikke å gråte! -Beklager.
Hva skal vi gjøre?
Siden det ikke var tid til å fikse den,
fant de frem en annen kjole.
Det var samme design, men den var litt større.
Så de ansatte
i bryllupsteamet skjulte dette fra Ms. Kim?
Etter at Bae Ju-hui
fikk sparken, sa teamsjefen
at hun gir oss sparken om vi ikke holder munn.
Jeg kom hit i dag på tross av at jeg nok mister jobben.
Jeg ante ikke at bruden hadde det så tøft.
Jeg beklager
at jeg ikke sa noe før.
Det er alt.
VITNE
Saksøker, har du hatt det tøft siden bryllupet?
Hva?
-Ja. -På hvilken måte?
Protest.
Tiltaltes advokat trakasserer saksøker med vage spørsmål.
Det er ikke trakassering, men godkjent.
Still spesifikke spørsmål.
Ok, jeg stiller spesifikke spørsmål.
Saksøker.
Kjenner du til nettsamfunnet Wagle?
Wagle.co.kr.
-Ja. -Du skrev noen innlegg på Wagle
under brukernavnet Sally Ride.
Stemmer det?
Vennligst svar. Stemmer det?
Ja.
Med tittelen "hvordan jeg ødela bryllupet mitt".
Du skrev følgende på Wagle
8. september, en uke etter bryllupet.
Kan du lese høyt delen som er understreket?
Skal jeg lese det?
"Familien hans snakker om å avlyse bryllupet.
Det er egentlig greit.
Gjemmer jeg meg bak traumet litt til,
må jeg kanskje ikke gifte meg.
Jeg vil ikke leve et falskt liv med en mann jeg knapt kjenner."
Saksøker har fra starten av hevdet
at hun får behandling og at det er grunnen til
at det kanskje ikke blir noe bryllup.
Og så ba hun om hele én milliard won
i oppreisning fra Daehyeon hotell.
Stemmer det?
Men i følgende innlegg sa du:
"Det er bra de snakker om å bryte forlovelsen."
Og "gjemmer jeg meg bak traumet litt til,
må jeg kanskje ikke gifte meg."
Hva er sant og hva er ikke sant?
Du sa du hadde hatt det tøft siden bryllupet.
Hvorfor det?
Ærede dommer.
Jeg leverer saksøkers innlegg som bevis.
NOK ET BRYLLUP MED EN PERSON JEG IKKE ELSKER
MEN HVOR LENGE KAN JEG FORTSETTE Å RØMME SÅNN?
Hvis du ikke snakker,
kan vi ikke hjelpe deg.
Faren min
var veldig glad for dette bryllupet.
Han gledet seg til å bli svigerfamilie til Daehyeon-familien,
men det var også gaver.
Gaver?
Jin-uks bestefar har eiendom i Dogok-dong,
og han sa han ville gi den til meg når vi er gift.
I bryllupsgave.
Det var faren min som var mest glad for det.
Han hadde så mange planer
om hvordan eiendommen skulle brukes.
Men…
Jeg er ikke så sikker.
Er det riktig å bli tvunget inn i et sånt ekteskap?
Jin-uk og jeg bryr oss ikke om hverandre.
Lever alle andre sånn?
De fleste får ikke eiendom i bryllupsgave.
Og det er Dogok-dong…
Her.
Selv søksmålet tror jeg faren min gjør på trass.
Siden han ikke blir svigerfamilien deres,
prøver han å lage trøbbel for dem først.
Jeg forventet ikke å gifte meg kun på grunn av kjærlighet.
Men det er mitt liv.
Jeg vet ikke hva jeg skal gjøre.
Det er bra!
Det er bra at gaven var eiendom.
Hva?
Erstatning kan deles i tre ifølge teorien om tredelt erstatning,
men den kan også deles i to.
Er du klar over det?
Spør du meg fordi du tror jeg ikke vet svaret?
Mener du allmennerstatning og spesialerstatning?
Ja.
Allmennerstatning er noe som skjer ofte,
spesialerstatning oppstår under spesielle omstendigheter.
Her faller kostnadene til bryllupet under allmennerstatning.
Det er kun 230 millioner,
som gjør det vanskelig for klienten å be om én milliard won.
Men det viser seg at Ms. Kim
har en spesiell omstendighet, gaven i eiendom,
eller med andre ord, løftet om å gi eiendom. Hvor bra er dette?
Ja, det stemmer.
Dette er ikke kun et vanlig ekteskap,
men et ekteskap med løfte om eiendom som betingelse.
Hadde ikke brudekjolen sklidd ned,
hadde ikke bestefaren sett tatoveringen
og blitt skuffet,
og løftet om eiendom ville blitt oppfylt som forventet.
Argumenterer vi at eiendommen, som Ms. Kim ikke fikk fra Hong Ju-myeong
på grunn av Daehyeon hotells feil, går under spesialerstatning,
kan vi be om mye mer i erstatning.
Fremfor alt er jeg glad for at vi kan ignorere oppreisningen.
For hvorvidt hennes psykiske problemer skyldes at det ikke ble bryllup,
har det ingenting med spesialerstatningen å gjøre.
Advokat Woo, kan du gå og skrive en saksavklaring?
Siden det er et forslag om å endre formålet med søksmålet,
la oss vise det til direktøren og styrelederen og diskutere det.
Ja, sir.
Saksavklaringen…
Hvor mye sier dere at jeg vil få?
Vet du tilfeldigvis hvor mye eiendommen Mr. Hong Ju-myeong
-lovet å gi, er verdt? -Selvsagt.
Jeg spurte takstmannen som hjelper meg i jobben.
Hvor mye var det igjen?
-33,2 milliarder won. -Akkurat.
Det betyr at vi kan kreve oppreisning på 33,2 milliarder won.
Siden Mr. Hong visste at Ms. Kim ville få eiendom verdt 33,2 milliarder
om det ble noe av ekteskapet.
Vi kan be om beløpet
bryllupsgaven var verdt, siden det er deres feil at den ikke ble gitt.
Selvsagt
vil de ikke godkjenne det nøyaktige beløpet.
Juridisk sett gir det mening, men ikke realistisk sett.
Summen er for stor til at dommeren kan avsi kjennelsen.
Hvis du var dommer, ville du ha gitt erstatning på 33,2 milliarder won
for å ha gitt feil kjole til noen?
Så hva skjer?
Krever vi oppreisning på 33,2 milliarder won,
vil Daehyeon hotell ta kontakt for å inngå forlik.
Da trenger du kun å godta en fornuftig sum.
Fornuftig sum? Hvor mye er det?
Vi tenkte å begynne
med 3,32 milliarder won, ti prosent av 33,2 milliarder.
Hva tror du?
Dette er saksavklaringen som inneholder alt vi nettopp sa.
SAKSØKERS ADVOKAT HANBADA ADVOKATFIRMA, WOO YOUNG-WOO
Herlighet!
Se på det.
Du sa Hanbada var annerledes.
Og dere gjør en fantastisk jobb.
Jeg ba dere skaffe meg en milliard won, og dere kommer med 3,32 milliarder.
Teller ikke meningen min?
Det er min sak.
Jeg vil ikke ha dem.
Vær stille. De voksne snakker.
Hva er så flott med at kjolen sklir ned og ødelegger bryllupet for meg?
Tar du pengene deres fordi du er opprørt over gratis eiendom?
Spiller det noen rolle om du får pengene?
Vær så snill og stopp, pappa!
Vennligst fortsett.
Jeg stoler på dere.
Kom igjen.
Tiltalte, du var også der da de to familiene møttes, ikke sant?
Ja.
Jeg er styreleder på Daehyeon hotell,
men jeg er også Jin-uks onkel.
Jeg spanderte gladelig middag på dem.
Den dagen lovet Mr. Hong Ju-myeong saksøker en bryllupsgave.
-Husker du det? -Bryllupsgave?
Jeg er ikke sikker.
Var det snakk om en bryllupsgave?
Mr. Hong Ju-myeong lovet saksøker eiendommen sin i Dogok-dong.
Du hørte ham og ga ham et kompliment. Du sa: "Du er for sjenerøs."
Det var ikke et kompliment.
Jeg sa bare sannheten.
Det er ikke lett å gi eiendom verdt titalls milliarder won,
uansett hvor godt du liker svigerbarnebarnet ditt.
Du var klar over at Mr. Hong Ju-myeong lovet
å gi saksøker eiendom verdt titalls milliarder won, ikke sant?
Stemmer det?
Vel…
Ja.
Hvor skal du?
Ærede dommer.
Det var spesielle omstendigheter
da det ble gitt løfte om eiendom som betingelse for ekteskapet,
og den tiltalte visste om dette.
Saksøker ber derfor om 33,2 milliarder won,
verdien av eiendommen hun ville ha fått
hadde det ikke vært for tiltaltes uaktsomhet,
som oppreisning fra den tiltalte.
Vennligst tillat endring av formål og årsak til kravet.
Vel…
Jeg ser ingen grunn til ikke å gjøre det. Send inn skriftlig søknad.
Ja, sir.
Er det ikke mer som må sies i dag?
-Da… -Jo!
Saksøker, har du noe å si?
Jeg vil trekke søksmålet.
Unnskyld?
Jeg trekker søksmålet.
Vent.
Hvordan får jeg slutt på dette?
Hva må jeg gjøre for å droppe anklagene?
Ordet "anklage" brukes kun i kriminalsaker.
I dette tilfellet burde du si "trekke søksmålet".
Ok, så hvordan trekker jeg søksmålet?
Det anses som en seier, så provisjonen er veldig høy.
Er det greit for deg?
Ja, selvsagt. Jeg bryr meg ikke om pengene.
Det finnes to måter. Hvilken…
Den enkle.
Si "jeg trekker søksmålet"
til dommeren under rettssaken.
Er det alt?
Ja.
Det er lett.
Ja.
Hvorfor gjorde jeg ikke det før?
Fordi du ikke var mentalt uavhengig av faren din.
Det var det advokat Kwon sa.
I advokat Kwons syn
er jeg det samme.
Har du noen gang laget mat selv, Ms. Kim?
Hvem sa du kunne trekke søksmålet? Hva gjør du?
Hvem sa du kunne trekke det?
Saksøker.
Ro deg ned og sett deg.
Sett deg.
Saksøker, trekker du søksmålet, blir det som om du aldri
fremmet kravet.
Vil du fremdeles trekke det?
-Er du sikker? -Ja.
Tiltalte, er du enig i at søksmålet kan trekkes?
Ja.
Saken er avsluttet siden saksøker trakk søksmålet.
Retten er hevet.
Hva driver du med?
Er tanken å ydmyke faren din?
Tatoveringen min.
Det var ikke en spøk da jeg var ung og dum.
Jeg er buddhist.
Hva?
Jeg har et buddhistisk navn også. Bo Deok-sim.
Det betyr "hjertet av Guanyin Bodhisattva".
Hva er det hun sier?
Tuller du?
Det er søksmålet mitt,
bryllupet mitt og livet mitt.
Din lille…
-Ro deg ned, styreleder. -Vet du hvorfor jeg har det tøft?
Hvorfor jeg går til psykiater?
Du skjønner ingenting.
Vi har vært uadskillelige de siste ti årene, men du har ikke peiling.
Hun er ikke bare en venn.
Hun er ikke bare en skolevenn.
Brud og brudgom, marsjer!
Hvis jeg skal gifte meg,
blir det med henne.
Med den jeg elsker.
Jøss.
-Styreleder. -Styreleder.
Den veien.
Hva skjedde?
Var du på do?
Du gikk glipp av noe utrolig.
Hva er det? Hva skjedde?
Det var flott.
Ja, det var det.
Hva da?
Si det!
Jøss.
Hallo, frue.
Hei. Bare bli sittende.
Kom og sett deg her.
Beklager at jeg er så sen.
-Har du spist? -Ja, det har jeg.
Hva spiser dere?
Jeg har urolig mage ennå,
så jeg spiser krabbegrøt.
Jeg liker sjøgress-sushi, så jeg spiser sjøgress-sushi.
Jeg mener…
Jeg forstår det, men likevel.
Jeg spanderer i dag.
Så krabbesuppe og sjøgress-sushi
i stedet for treretteren til 300 000 won?
Teamet vårt er veldig
fargerikt.
Ja, virkelig fargerikt.
Vel bekomme.
Uansett, dere gjorde en god jobb.
Forespørselen var absurd,
men dere gjorde deres beste og fant en løsning.
Jeg skulle ønske vi kunne tatt det til et forlik.
Det var synd.
Det er ikke vår feil.
Datteren ombestemte seg.
Men styreleder Kim ble visst imponert over innsatsen deres.
Han ga oss flere saker.
La oss fortsette sånn.
Sier du det? Det er bra.
Bra jobbet, alle sammen. Fortsett sånn.
En skål for det?
Godt jobbet.
-Godt jobbet! -Godt jobbet!
Godt jobbet.
Takk for maten.
Du trenger ikke drikke hvis du ikke kan.
Advokat Woo!
Herlighet.
Jeg er hjemme.
Du er tilbake.
Hei, jeg døde nesten av sult.
Hva er dette?
En restaurant der treretteren kostet 300 000 per person.
Herlighet. Seriøst?
Datteren min kjøpte mat til faren sin.
Tenk at jeg fikk oppleve denne dagen.
Jeg er voksen nå.
La oss se.
Herlighet.
Min Young-woo
kjøpte sjøgress-sushi.
-Ja. -Til faren som lagde gimbap hele dagen
kjøpte hun sjøgress-sushi.
Ja.
Fra en restaurant som selger treretters til 300 000 won,
kjøpte min Young-woo
sjøgress-sushi.
Ja, vel bekomme.
Det er ganske sannsynlig at jeg ikke kan gifte meg siden jeg har autisme.
Men om jeg noen gang møter en person jeg elsker og har et bryllup,
skal vi gå opp midtgangen sammen.
Du får ikke følge meg og gi meg til partneren min.
For jeg vil gifte meg som voksen.
Akkurat.
Virkelig?
Jeg gir deg buketten i stedet.
Hva?
Fordi som alenefar har du aldri vært gift før.
Etter at jeg gifter meg, er det bedre at du gifter deg
enn at du bor alene.
Min Young-woo,
du har tenkt mye, har du ikke?
Ja. Jeg tar en dusj.
Min tid som direktør i Taesan advokatfirma har vært verdifull.
Men tanken på å bli aktiv advokat igjen
får hjertet til å hamre.
Det føles som jeg blir yngre.
Du sier det, men du sa frivillig opp stillingen.
Det er et veldig modig og respektfullt valg.
Siden Taesan er landets beste advokatfirma,
tror jeg avgjørelsen setter
et godt eksempel for advokatfirmaer som ikke har klart
å bryte ut av den arvelige strukturen.
Jeg er veldig stolt av at faren min grunnla Taesan,
og jeg er takknemlig for at jeg har fulgt i hans fotspor og blitt advokat.
Men jeg vil ikke tvinge sønnen min til å følge i våre fotspor.
Hva drømmer sønnen din om?
Jeg er ikke sikker. Jeg tror han prøver å finne ut av det.
Fra en mors perspektiv kan det være frustrerende,
for han sitter på PC-en sin hele tiden.
Jeg tror det holder.
Tusen takk for intervjuet.
Jeg stoler på at du skriver en god artikkel. Det gjør du alltid.
Selvsagt. Vi ses neste gang.
-Takk. -Ja.
Bra jobbet i dag.
Styreleder Kim Jeong-gu trakk alle saker han hadde med oss.
Og byttet til Hanbada.
Hvorfor det?
Er han fortsatt sint for at han ikke fikk oppreisning på én milliard won?
Ja, det virker sånn.
Bevares, den mannen.
Det endres ikke av å bytte advokatfirma.
Sa Hanbada at de skulle skaffe pengene?
Vel…
Du tuller.
Sa de
at de skulle skaffe ham en milliard?
De sa visst at 33,2 milliarder won var mulig.
SAKSØKERS ADVOKAT HANBADA ADVOKATFIRMA, WOO YOUNG-WOO
Woo Young-woo? Hvem er Woo Young-woo?
Den nye advokaten deres.
Det var et løfte om eiendom som betingelse for ekteskapet.
Og de argumenterte for spesialerstatning basert på det.
Interessant.
En idé kun en fersking ville ha.
Hvordan gikk vi glipp av henne?
Skal jeg sjekke om hun søkte?
Det er ikke nødvendig.
Hva skal vi gjøre med styreleder Kim?
Han sier han drar, så la ham gå.
Når noe plager ham hos Hanbada, kommer han nok tilbake til oss.
ADVOKATFIRMA HANBADA ADVOKAT WOO YOUNG-WOO
Det virker som den yngste sønnen drepte den eldste.
Styrelederen og kona hans var vitne til det.
Vet du hva han sier?
Jeg må kommunisere med en 21 år gammel autist, men det er vanskelig.lompe
Hva skal jeg gjøre?
-Peng-ha! -Peng-ha!
Ti stille!
Du er også autist!
Jeg spør om den tiltaltes advokat, Woo Young-woo, har autisme.
Advokat Woo!
Jeg er ikke en advokat som kan hjelpe den tiltalte.
Tekst: Arnfinn Vassbø